ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Αυγούστου 1990 σχετικά με τις αιτήσεις επιστροφής των δασμών αντιντάμπινγκ που εισπράχθησαν για ορισμένες εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής (Guzman SA) (90/462/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

του κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Οικονομικής Κοινότητας^(1), και ιδίως το άρθρο 16,

Εκτιμώντας ότι:

Α. ^ΔΙΑΔΙΚΑΣΙΑ

(1)

Με τον κανονισμό (ΕΟΚ) αριθ. 2357/87^(2), το Συμβούλιο τροποποίησε τον κανονισμό (ΕΟΚ) αριθ. 1282/81^(3) για την επιβολή οριστικού δασμού αντιντάμπινγκ στις εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής. Το ποσοστό του δασμού αντιντάμπινγκ καθορίστηκε σε 5,9 % για την αμερικανική εταιρεία US Industrial Chemicals Co., που στη συνέχεια μετονομάστηκε σε Quantum Chemical Corporation, για την οποία δηλώθηκε ότι ισχύει δασμός 5,9 % βάσει του κανονισμού (ΕΟΚ) αριθ. 2166/89 του Συμβουλίου^(4).

(2)

Από τον Ιούνιο του 1988, η εταιρεία Usi Industrial Chemicals Europe BV, με έδρα τη Valencia της Ισπανίας, υπέβαλε σε τακτικά διαστήματα αιτήσεις για επιστροφή των δασμών αντιντάμπινγκ που καταβλήθηκαν, για την αγορά μονομερούς οξικού βινυλίου που εξήγαγε η αμερικανική εταιρεία Quantum Chemical Corporation και πώλησε η θυγατρική της, η ολλανδική εταιρεία Quantum Chemical Europe BV.

Η Επιτροπή, με τη σύμφωνη γνώμη της αιτούσας εταιρείας, αποφάσισε να εξετάσει αυτές τις αιτήσεις ακολουθώντας τους κανόνες σχετικά με τις επαναλαμβανόμενες αιτήσεις που προβλέπονται στο σημείο^Ι.4 της γνώμης της Επιτροπής σχετικά με την επιστροφή των δασμών αντιντάμπινγκ^(5) (που στο εξής θα αναφέρεται ως "γνώμη". Συνεπώς, η αιτούσα εταιρεία υπέβαλε επανειλημμένες αιτήσεις, σε συνάρτηση με την προθεσμία τριών μηνών που καθορίζει το

άρθρο^16 παράγραφος 2 του κανονισμού (ΕΟΚ) αριθ. 2423/88. Οι απαραίτητες πληροφορίες για την εξέταση του βάσιμου των αιτήσεων υποβλήθηκαν σε εξαμηνιαία βάση.

(3)

Τον Νοέμβριο 1988, η εταιρεία Quantum Chemical Corporation, αμερικανική εταιρεία παραγωγής/εξαγωγής, μία από τις θυγατρικές της οποίας είναι η αιτούσα εταιρεία, υπέβαλε αίτηση επανεξέτασης των μέτρων αντιντάμπινγκ που ισχύουν για τις εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής. Στις 25^Απριλίου 1989^(6), η Επιτροπή άρχισε διαδικασία επανεξέτασης, και η έρευνα κάλυψε την περίοδο από τον Οκτώβριο 1988 έως και τον Μάρτιο 1989. Σύμφωνα με το σημείο^Ι.5 της γνώμης, αποφασίστηκε να ανασταλεί η διαδικασία σχετικά με την επιστροφή μέχρι το τέλος της επανεξέτασης. Εντούτοις, η αιτούσα εταιρεία συνέχισε να υποβάλλει αιτήσεις κατά περιοδικά διαστήματα. Με τον κανονισμό (ΕΟΚ) αριθ. 490/90^(7), το Συμβούλιο κατήργησε τον κανονισμό (ΕΟΚ) αριθ. 2357/87 και δήλωσε λήξασα τη διαδικασία αντιντάμπινγκ σχετικά με τις εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής. Το αποτέλεσμα είναι ότι, από τις 2^Μαρτίου 1990, κανένας δασμός αντιντάμπινγκ δεν ισχύει πλέον για τις εισαγωγές μονομερούς οξικού βινυλίου.

(4)

Για να μην καθυστερήσει η απόφαση σχετικά με τις επιστροφές, αποφασίστηκε να ληφθεί αμέσως απόφαση σχετικά με τις αιτήσεις που αφορούν τις εισαγωγές που πραγματοποιήθηκαν μέχρι τον Μάρτιο του 1989. Οι αιτήσεις αυτές αποτέλεσαν αντικείμενο ελέγχου κατά τη διάρκεια της επανεξέτασης και αποτελούν το αντικείμενο της παρούσας απόφασης. Οι επανειλημμένες αιτήσεις που υποβλήθηκαν μετά την ημερομηνία αυτή ή που μπορεί ακόμα να υποβληθούν για διάφορες περιόδους μέχρι την 1η Μαρτίου 1990, ημερομηνία λήξεως της ισχύος του δασμού, θα αποτελέσουν αντικείμενο μεταγενέστερης απόφασης.

(5)

Το ύψος των ποσών για τα οποία ζητήθηκε επιστροφή είναι (.^.^.) ισπανικές πεσέτες^(8), ήτοι το σύνολο των δασμών που καταβλήθηκαν κατά την εν λόγω περίοδο αναφοράς.

(6)

Η αιτούσα εταιρεία ενημερώθηκε για τα αποτελέσματα των ελέγχων που πραγματοποιήθηκαν και είχε την ευκαιρία να υποβάλει τις παρατηρήσεις της.

(7)

Σύμφωνα με το άρθρο 16 παράγραφος 2 του κανονισμού (ΕΟΚ) αριθ. 2423/88, η Επιτροπή ενημέρωσε τα κράτη μέλη και γνωστοποίησε τη γνώμη της για το παραδεκτό και το βάσιμο των αιτήσεων. Κανένα κράτος μέλος δεν διατύπωσε αντιρρήσεις.

Β. ^ΕΠΙΧΕΙΡΗΜΑΤΑ ΤΗΣ ΑΙΤΟΥΣΑΣ ΕΤΑΙΡΕΙΑΣ

(8)

Τα επιχειρήματα αυτά είναι τα ίδια με αυτά που προβλήθηκαν για την υποστήριξη της αίτησης επανεξέτασης, δηλαδή ότι καμία από τις εν λόγω εισαγωγές δεν πραγματοποιήθηκε σε τιμές ντάμπινγκ.

Γ. ^ΠΑΡΑΔΕΚΤΟ ΤΩΝ ΑΙΤΗΣΕΩΝ

(9)

Η πρώτη αίτηση της εν λόγω εταιρείας για επιστροφή υποβλήθηκε την 1η Ιουνίου 1988, για τους δασμούς αντιντάμπινγκ που καθορίστηκαν από τον Δεκέμβριο 1987 έως τον Μάρτιο 1988. Το άρθρο 16 του κανονισμού (ΕΟΚ) αριθ. 2423/88 καθορίζει, όσον αφορά το παραδεκτό των αιτήσεων επιστροφής των δασμών αντιντάμπινγκ, προθεσμία τριών μηνών από την ημερομηνία κατά την οποία καθορίστηκε το ποσό των δασμών αντιντάμπινγκ. Η πρώτη αίτηση που υπέβαλε η εταιρεία Guzman SA είναι συνεπώς εν μέρει μη παραδεκτή και πρέπει να απορριφθεί για τους δασμούς που καθορίστηκαν τον Δεκέμβριο 1987, από τους οποίους ποσό (.^.^.) ισπανικών πεσετών πρέπει να αφαιρεθεί από το συνολικό ποσό που ζητείται.

Οι άλλες επαναλαμβανόμενες αιτήσεις είναι δυνατόν να γίνουν δεκτές, δεδομένου ότι έχουν υποβληθεί σύμφωνα με την κοινοτική νομοθεσία για τα θέματα αντιντάμπινγκ, ιδίως όσον αφορά τις προθεσμίες.

Δ. ^ΕΞΕΤΑΣΗ ΤΟΥ ΒΑΣΙΜΟΥ ΤΩΝ ΑΙΤΗΣΕΩΝ

(10)

ιΟλες οι αιτήσεις που εξετάστηκαν, που καλύπτουν την περίοδο από τον Μάρτιο 1988 έως τον Μάρτιο 1989, φαίνονται να είναι βάσιμες. Πράγματι, η αιτούσα εταιρεία προσκόμισε απόδειξη, σύμφωνα με τους όρους του άρθρου 16 του κανονισμού (ΕΟΚ) αριθ. 2423/88, ότι το πραγματικό περιθώριο ντάμπινγκ ήταν πλέον ανύπαρκτο κατά τις εν λόγω εισαγωγές. Η Επιτροπή μπόρεσε να ελέγξει όλες τις πληροφορίες που της υποβλήθηκαν. Αποδείχθηκε ότι το περιθώριο ντάμπινγκ ήταν μηδενικό. Αυτό εξηγείται εάν λάβουμε υπόψη την πολύ σημαντική μεταβολή των τιμών εξαγωγής που οφείλεται σε σημαντικές μεταβολές των όρων της παγκόσμιας αγοράς του εισαγομένου προϊόντος.

Από τα παραπάνω προκύπτει ότι πρέπει να δοθεί συνέχεια στις αιτήσεις επιστροφής των δασμών αντιντάμπινγκ τις οποίες υπέβαλε η εταιρεία Guzman SA για το χρονικό διάστημα από τον Μάρτιο 1988 έως και τον Μάρτιο 1989.

Ε. ^ΠΟΣΑ ΠΟΥ ΠΡΕΠΕΙ ΝΑ ΕΠΙΣΤΡΑΦΟΥΝ

(11)

Για τους λόγους που αναφέρονται παραπάνω, πρέπει να επιστραφεί το ποσό (.^.^.) ισπανικών πεσετών στην εταιρεία Guzman SA,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η αίτηση για επιστροφή των δασμών αντιντάμπινγκ που υποβλήθηκε την 1η Ιουνίου 1988 από την εταιρεία Guzman SA, Valencia, Ισπανία, θεωρείται εν μέρει απαράδεκτη και απορρίπτεται για ποσό (.^.^.) ισπανικών πεσετών.

Άρθρο 2

Θεωρούνται βάσιμες οι αιτήσεις για επιστροφή των δασμών αντιντάμπινγκ που υπέβαλε η εταιρεία Guzman SA, Valencia, Ισπανία, για την περίοδο από τον Μάρτιο 1988 έως και τον Μάρτιο 1989, μέχρι ποσού (.^.^.) ισπανικών πεσετών.

Άρθρο 3

Το ποσό που αναφέρεται στο άρθρο 2 θα επιστραφεί από τις ισπανικές αρχές.

Άρθρο 4

Η παρούσα απόφαση απευθύνεται στο Βασίλειο της Ισπανίας και την εταιρεία Guzman SA, Valencia, Ισπανία.

Βρυξέλλες, 6 Αυγούστου 1990.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 209 της 2. 8. 1988, σ. 1.

(2) ΕΕ αριθ. L 213 της 4. 8. 1987, σ. 32.

(3) ΕΕ αριθ. L 129 της 15. 5. 1981, σ. 1.

(4) ΕΕ αριθ. L 208 της 20. 7. 1989, σ. 2.

(5) ΕΕ αριθ. C 266 της 22. 10. 1986, σ. 2.(6) ΕΕ αριθ. C 105 της 25. 6. 1989, σ. 3.

(7) ΕΕ αριθ. L 53 της 1. 3. 1990, σ. 1.

(8) Στο κείμενο της παρούσας απόφασης που προορίζεται για δημοσίευση, ορισμένα αριθμητικά στοιχεία παραλείφθηκαν, σύμφωνα με τις διατάξεις σχετικά με τη διάδοση των επιχειρηματικών απορρήτων που περιλαμβάνονται στο άρθρο 8 του κανονισμού (ΕΟΚ) αριθ. 2423/88.